钦定古今图书集成/理学汇编/文学典/第240卷 > 唐庚文录 > 《乐府命题》
## 钦定古今图书集成/理学汇编/文学典/第240卷 > 唐庚文录 > 《乐府命题》

齐、梁以来，文士喜为乐府辞，然沿袭之久，往往失其
命题本意。《乌将八九子》但咏乌，《雉朝飞》但咏雉，《鸡鸣
高树巅》但咏鸡，大抵类此。而甚有并其题失之者。如
《相府莲》讹为《想夫怜》，《杨婆儿》讹为《杨叛儿》之类是也。
盖辞人例多事，语言不复详研考，虽李白亦不免此。
惟老杜《兵车行》《悲青坂》《无家别》等数篇，皆因事自出
己意立题，略不更蹈前人陈迹，真豪杰也。

古乐府命题，皆有主意。后之人用乐府为题者，直当
代其人而措辞，如“公无渡河须作妻止其夫”之辞，太
白辈或失之，惟退之《琴操》得体。